समस्त ग्रामीण बंधु तथा शहरों में रहने वाले वे व्यक्ति जो अपने घर पर गो-पालन की व्यवस्था कर सकते हैं, उन्हें अवश्य गो-पालन करना चाहिये, ताकि पौष्टिक आहार के साथ गोबर, गोमूत्र के रूप में खाद, कीटनाशक औषधि एवं ऊर्जा प्राप्त हो सके तथा गौ के सहज वात्सल्य एवं गो-सेवा के पुण्य से जीवन सार्थक हो सके। अन्य व्यक्तियों को भी निकटवर्ती गोशालाओं में जाकर समय-समय पर गो-सेवा करनी चाहिये। सभी को गो-वंश की तस्करी रोकने तथा गो-वध रोकने का पूर्ण प्रयास करना चाहिये।